Kresta kriulo

La Krestoĉaŭno (Chauna torquata), ankaŭ konata kiel Kresta kriulo aŭ Suda kriulo, apartenas al la ordo de Anseroformaj birdoj. Ĝi estas trovata en sudorienta Peruo, norda Bolivio, Paragvajo, suda Brazilo, Urugvajo kaj norda Argentino.Clements, James, (2007)The Clements Checklist of the Birds of the World, Cornell University Press, Ithaca Ĝia dieto konsistas el plantotigoj, semoj, folioj, kaj, malofte, malgrandaj bestoj.

 Priskribo 
Krestoĉaŭnoj averaĝas 81 – 95 cm de longeco kaj pezas 3 – 5 kg Ili estas la plej pezaj, kvankam ne nepre la plej longaj, inter la tri specoj de ĉaŭnoj.del Hoyo, Elliott & Sargatal.Handbook of Birds of the World, Volume 1 Ostrich to Ducks. ISBN 84-87334-10-5 La enverguro estas proksimume 170 cmScreamer(2011). Inter normaj mezuroj, la flugillongo mezuras 54 cm, la vosto 23.2 cm 23 cm, la kulmo (supra bekobordo) 4.5 cm kaj la longa tarso 11 cmof Birds in the British Museum

La Krestoĉaŭno estas griza birdo, pli hela ĉe brusto kaj pli malhelgriza ĉe dorso, flugiloj kaj vosto. Ĝi havas nigran kolumon kaj, super tiu, blankan superkolumon al gorĝareo, sed pli malampleksaj ol tiuj similaj de la samgenra Nigrakola kriulo. Kiel ĉe tiu, estas ruĝa senpluma areo el la bekobazo al ĉirkaŭokulo. Ankaŭ la kruroj estas ruĝaj. Ĉefa distinga trajto estas nukokresto.

La junuloj estas sablokoloraj kun pli flavaj kapo kaj ŝultroj.

Ĝi vivas en tropikaj kaj subtropikaj marĉoj, estuaroj kaj ĉeakvejoj.

 Konduto kaj ekologio 
La Krestoĉaŭno estas bona naĝanto, havante parte naĝhaŭtajn piedojn, sed preferas marŝi sur la tero. La ostaj spronoj sur ĝiaj flugiloj estas uzitaj por protekto kontraŭ rivalaj ĉaŭnoj kaj aliaj malamikoj. Kvankam ĝi estas ne-migranta, ĝi estas elstara fluganto. Ĝi vivas en grandaj grupoj, manĝante surtere en herbejoj kaj kultivitaj kampoj ĝis la reprodukta sezono, kiam birdoj pariĝas.

 Reproduktado 
Tiu neotropisa specio establas monogamajn rilatojn kiuj daŭras ĝian vivdaŭron, taksita je 15 jaroj. Amindumado implikas laŭtan vokon fare de ambaŭ seksoj, kiu povas esti aŭdata ĝis du mejlojn fore. Por la nesto la paro konstruas grandan platformon de kanoj, pajleroj, kaj aliaj akvoplantoj en nealirebla loko proksime de akvo. La ino demetas inter du kaj sep blankajn ovojn. La paro dividas la kovadon, kiu daŭras 43 ĝis 46 tagojn. La idoj forlasas la neston tuj kiam ili elkoviĝas, sed la gepatroj prizorgas ilin plurajn semajnojn. La flugpretiga periodo daŭras 8 ĝis 14 semajnojn.

 Bildaro 

 Referencoj 

 Vidu ankaŭ 
 Humida Ĉako, Ekoregionoj en Paragvajo
 Kornoĉaŭno, Anhima cornuta
 Nigrakola ĉaŭno aŭ Nigrakola kriulo, Chauna chavaria

 Fonto 

Kategorio:Anhimedoj
Kategorio:Anseroformaj
Kategorio:Neotropisa faŭno
Kategorio:Birdoj de Ameriko
Kategorio:Birdoj de Sudameriko